section_heading: Djelovanje
paragraph_text: 1969. godine dolazi u Rijeku. Dolaskom u Rijeku počinje njegov veliki kreativni uspon.Ondje se zapošljava u Rijeka projektu, gdje postaje pročelnikom Odjela za arhitekturu i urbanizam. Vrlo brzo Kućan u Rijeci postaje jedan od vodećih arhitekata. Tada nastaju i njegova najznačajnija ostvarenja, poput robne kuće Rijeka RI (1974.), te telekomunikacijskog centra na Kozali (1973. – 1976) i Telefonsko-telegrafskog centra u Puli (1974.). Također je projektirao i brojne stambene objekte, kao i čitava naselja, poput naselja Krnjevo, koje je izvedeno u manjem opsegu od predviđenog (1971. – 1989.).